Diari Oficial de la Generalitat Valenciana


Sumari del DOGV 4599, del 01-10-2003 (2003/10333)

Informació pública del projecte d'urbanització de la unitat d'actuació Mar Blau-1.
----------------------------------------------------------------------------------

### Dades del document

Número de DOGV
:   4599

Data del DOGV
:   01-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10241


Organisme emissor
:   Ajuntament de Xàbia

Tipus de document
:   Anunci

Informació pública del projecte d'urbanització de la unitat d'actuació Mar Blau-1. [2003/F10193]
  
L'Alcaldia, en data 26 de juny de 2003, ha dictat entre altres la resolució següent:
  
Resolució número 1.099/2003
  
Vist l'expedient que es tramita per a l'aprovació del projecte d'urbanització de la unitat d'actuació Mar Blau-1.
  
Vistos els informes tècnics favorables emesos en data 21 d'octubre de 2002 i 6 de maig de 2003, per Jaume Roqueta, arquitecte tècnic municipal, conformat per Enric Morera Esteve, arquitecte municipal, condicionats a:
  
- Els bulbs d'implantació dels diversos servicis hauran d'ajustar-se als previstos en la Guia d'Urbanització per al Disseny i la Formulació de Programes d'Actuacions Integrades de la Conselleria d'Obres Públiques, Urbanisme i Transports de la Generalitat Valenciana i del Col·legi Oficial d'Arquitectes de la Comunitat Valenciana.
  
- El paviment de voreres haurà de realitzar-se amb llambordes de formigó color tabac, de 20 x 10 x 8 cm, sobre capa de graveta de 7 cm d'espessor; capa de formigó en massa HM-15 de 10 cm d'espessor, armat amb malla metàl·lica, i base de tot-u artificial de 30 cm d'espessor.
  
- El paviment de la zona d'aparcament haurà de realitzar-se amb llambordes de formigó imitació granit color gris, de 24 x 16 x 8 cm, sobre capa de graveta de 7 cm d'espessor; capa de formigó en massa HM-15 de 20 cm d'espessor, i subbase granular de 25 cm d'espessor.
  
Atesos els informes jurídics favorables de data 28 d'octubre de 2002 i 13 de maig de 2003 emesos per la tècnica d'administració general Alicia Ferrándiz.
  
Vist que en data 30 de gener de 2002 el Ple de la corporació va aprovar definitivament el projecte de reparcel·lació voluntària de les unitats d'execució Mar Blau-1 i Mar Blau-6.
  
Atés que la disposició transitòria sisena de la Llei 6/1994, de 15 de novembre, la missió del qual és la de resoldre els problemes que susciten aquells procediments iniciats per una llei anterior i que haja de concloure esta, establix que «Els procediments tendents a aprovar o executar els projectes de reparcel·lació, compensació o expropiació, urbanització..., que s'hagueren iniciat a l'empara de l'anterior legislació, es conclouran de conformitat amb esta, tret de desistiment de qui haguera promogut la incoació d'estos.»
  
Atés que l'expedient esmentat es va tramitar seguint el que s'establix en el Text Refós de la Llei sobre Règim del Sòl i Ordenació Urbana, aprovat pel Reial Decret 1.346/1976, de 9 d'abril, i que es va elegir en l'execució del planejament el sistema de cooperació.
  
Atés que els projectes d'urbanització són figures de planejament que no posseïxen valor normatiu, si no que són un instrument tècnic d'execució del planejament.
  
Atés que es tracta dels projectes que definixen els detalls tècnics de les obres previstes pels plans, que no aporten qüestions de planificació i la seua finalitat és elevar a la pràctica les determinacions dels plans.
  
En virtut de les competències que m'atribuïx l'article 21 de la Llei 7/1985, de 2 d'abril, Reguladora de les Bases del Règim Local, resolc:
  
Sotmetre a exposició pública el projecte d'urbanització de la unitat d'actuació Mar Azul-1, número de registre d'entrada 3421/2003, promogut per Tomi Stoike, pel termini de 20 dies hàbils, mitjançant la publicació d'edicte en el Diari Oficial de la Generalitat Valenciana, un periòdic i al tauler d'edictes, amb la prèvia remissió d'avís als titulars cadastrals, tot condicionat a:
  
- Els bulbs d'implantació dels diversos servicis hauran d'ajustar-se als previstos en la Guia d'Urbanització per al Disseny i la Formulació de Programes d'Actuacions Integrades de la Conselleria d'Obres Públiques, Urbanisme i Transports de la Generalitat Valenciana i del Col·legi Oficial d'Arquitectes de la Comunitat Valenciana.
  
- El paviment de voreres haurà de realitzar-se amb llambordes de formigó color tabac, de 20 x 10 x 8 cm, sobre capa de graveta de 7 cm d'espessor; capa de formigó en massa HM-15 de 10 cm d'espessor, armat amb malla metàl·lica, i base de tot-u artificial de 30 cm d'espessor.
  
- El paviment de la zona d'aparcament haurà de realitzar-se amb llambordes de formigó imitació granit color gris, de 24 x 16 x 8 cm, sobre capa de graveta de 7 cm d'espessor; capa de formigó en massa HM-15 de 20 cm d'espessor, i subbase granular de 25 cm d'espessor.
  
Cosa que es fa pública perquè se'n prenga coneixement general.